El model organitzatiu i funcional de la Generalitat a Girona va guanyar un accèssit en la primera edició dels Premis Alfons Ortuño d'innovació i bones pràctiques a les administracions públiques catalanes.
Els Premis Alfons Ortuño, creats per l'Escola d'Administració Pública de Catalunya (EAPC), tenen com a objectiu reconèixer honoríficament les actuacions d'innovació i bones pràctiques en matèria de gestió pública de les administracions públiques catalanes.
Els guardons no tenen dotació econòmica i s'atorguen biennalment.
L'acte de lliurament, presidit per la vicepresidenta del Govern i titular del Departament de Governació i Relacions Institucionals, senyora Joana Ortega, va tenir lloc el dia 11 de març de 2013 i va servir també per cloure la celebració del centenari de l'Escola d'Administració Pública de Catalunya.
El premi assolit per la Generalitat a Girona va ser en la categoria d'Organització i Recursos Humans.
El jurat va valorar el model instaurat a Girona, un model únic que ha suposat no només el trasllat físic dels diversos Serveis Territorials, sinó al mateix temps un nou concepte d'organització.
Premi de la 1a edició dels Alfons Ortuño en l'àmbit de l'organització i els recursos humans
El juliol de 2013, el model organitzatiu i funcional de la Generalitat a Girona va aconseguir un nou reconeixement públic.
El Ministeri d'Hisenda i Administracions Públiques li va concedir el premi a les bones pràctiques de gestió interna dels Premis a la Qualitat i Innovació en la Gestió Pública 2012, un guardó que reconeix la transformació de la Generalitat a Girona cap al model actual i alhora el seu caràcter pioner i únic fins al moment.
El premi valora la capacitat de l'Administració d'aprofitar un trasllat dels Serveis Territorials per afrontar uns reptes organitzatius i funcionals i detalla els aspectes en què més s'ha treballat: una optimització de recursos (immobles, telecomunicacions, consergeria, gestió documental i arxiu, gestió de personal i prevenció de riscos...), uns nous procediments interns (gestió de sales, gestió d'accessos i seguretat, gestió de peticions i manteniment, gestió economicocontractual i pressupostària...), una major accessibilitat i transparència (Oficina d'Atenció Ciutadana, centraleta telefònica única,...) i un concepte corporatiu institucional únic (web, intranet única, comunicació i formació).
Tot aquest treball amb un únic objectiu: la millora del servei que presta la Generalitat als ciutadans.
Els Premis a la Qualitat i Innovació en la Gestió Pública del Ministeri d'Hisenda i Administracions Públiques, dels quals s'ha celebrat ara la tercera edició, tenen caràcter biennal i s'atorguen en tres categories: premi a les Bones pràctiques de gestió interna, a les Bones pràctiques en serveis públics i a l'Excel·lència en la gestió pública.
El projecte de la Generalitat a Girona ha aconseguit el premi en la primera de les categories.
El guardó reconeix el treball organitzatiu dut a terme en els darrers anys, el seu disseny innovador i, sobretot, destaca els àmbits d'actuació de l'Oficina d'Atenció Ciutadana, com a òrgan d'interlocució per a la ciutadania, i dels Serveis Comuns, com a proveïdor dels Serveis Territorials de la Generalitat de Catalunya a Girona, del qual se'n remarca el sistema d'indicadors exhaustiu, que permet el seguiment dels nivells de qualitat i traçabilitat.
1r Premi a les bones pràctiques de gestió interna
Des del 2010, la Generalitat Girona ha estat treballant per promoure la salut, la seguretat i el benestar de tot el personal de l'Edifici, i per aquest motiu s'ha definit un projecte d'entorn de treball saludable, basat en el model de l'OMS (4 eixos d'intervenció: ambient físic de treball, ambient psicosocial de treball, recursos personals de salut i participació de l'empresa en la comunitat).
El 4 de desembre de 2014 va tenir lloc la VII Jornada del Pla integral per a la promoció de la salut mitjançant l'activitat física i l'alimentació saludable (PAAS) de l'Agència de Salut Pública de Catalunya al Caixa Fòrum de Barcelona.
La Generalitat Girona hi va presentar una proposta de treball.
En el decurs de la jornada es van lliurar els premis als millors projectes de promoció de la salut en l'àmbit educatiu, comunitari, laboral, sanitari i de recerca.
En l'àmbit laboral, l'Honorable Conseller de Salut de la Generalitat de Catalunya, Boi Ruiz, va lliurar el premi PAAS com a millor projecte en l'àmbit laboral al gerent de l'Edifici de la Generalitat a Girona, Jaume Torrent, pel treball "Entorn de treball saludable: Generalitat Girona", presentat per Àstrid Ainsa, Carles Mundet, Maica Rubinat i Magda Vila.
L'objectiu del projecte està encaminat principalment en la sensibilització del personal sobre els beneficis d'una alimentació saludable i de fer activitat física en el centre de treball: es potencia la promoció de l'activitat física i l'alimentació saludable a partir d'un model sostenible de l'entorn de treball que protegeixi, promogui i recolzi el benestar físic, mental i social.
També en aquest àmbit, la Generalitat Girona va participar l'any 2014 en la II Jornada de Salut Laboral: "Junts fem salut laboral.
Construint un futur sostenible" (Barcelona, octubre 2014) organitzada per l'Agència de Salut Pública de Catalunya, amb la presentació de la Memòria: Generalitat Girona, construint un entorn de treball saludable; i en la IV Jornada del Pla de Salut 2011-2015 (Sitges, novembre 2014) organitzada pel Departament de Salut, amb la presentació del pòster "Generalitat Girona, construint un entorn de treball saludable.